CELEX: C2004/228/10
Language: sk
Date: 2004-09-11 00:00:00
Title: Rozsudok Súdneho dvora (prvá komora) z 15. júla 2004 vo veci C-315/02 (návrh na začatie konania o prejudiciálnej otázke podaný Verwaltungsgerichtshof): Anneliese Lenz proti Finanzlandesdirektion für Tirol (Voľný pohyb kapitálu — Daň z príjmu z kapitálového majetku — Príjem z kapitálového majetku rakúskeho pôvodu: daňová sadzba 25 % s liberačným účinkom alebo sadzba rovnajúca sa polovici priemernej daňovej sadzby uplatňovanej na súhrn všetkých príjmov — Príjmy z kapitálového majetku, ktorý má pôvod v inom členskom štáte: riadna daňová sadzba)

11.9.2004   
            
            
               SK
            
            
               Úradný vestník Európskej únie
            
            
               C 228/5
            
         
      ROZSUDOK SÚDNEHO DVORA
   
   (prvá komora)
   z 15. júla 2004
   vo veci C-315/02 (návrh na začatie konania o prejudiciálnej otázke podaný Verwaltungsgerichtshof): Anneliese Lenz proti Finanzlandesdirektion für Tirol (1)
   
   (Voľný pohyb kapitálu - Daň z príjmu z kapitálového majetku - Príjem z kapitálového majetku rakúskeho pôvodu: daňová sadzba 25 % s liberačným účinkom alebo sadzba rovnajúca sa polovici priemernej daňovej sadzby uplatňovanej na súhrn všetkých príjmov - Príjmy z kapitálového majetku, ktorý má pôvod v inom členskom štáte: riadna daňová sadzba)
   (2004/C 228/10)
   Jazyk konania: nemčina
   Vo veci C-315/02, predmetom ktorej je návrh podaný Súdnemu dvoru v súlade s článkom 234 ES Verwaltungsgerichtshof (Rakúsko) na začatie konania o prejudiciálnej otázke, ktorá vyplynula zo sporu prejednávaného pred týmto vnútroštátnym súdom medzi Anneliese Lenz a Finanzlandesdirektion für Tirol, týkajúca sa výkladu článkov 73 B a 73 D zmluvy ES (teraz článkov 56 ES a 58 ES), Súdny dvor (prvá komora), v zložení: predseda P. Jann, sudcovia A. Rosas, S. von Bahr, R. Silva de Lapuerta a K. Lenaerts (spravodajca), generálny advokát: A. Tizzano, tajomník: M.-F. Contet, hlavný referent, vyhlásil dňa 15. júla 2004 rozsudok, ktorého výrok znie:
   
               1.
            
            
               Článkom 73 B a 73 D, odsekom 1 a 3, zmluvy ES (teraz príslušným článkom 56 ES a 58, odsekom 1 a 3, ES) odporuje právna úprava, ktorá umožňuje iba poberateľom príjmov z kapitálového majetku, ktorý je rakúskeho pôvodu, výber medzi daňou s liberačným charakterom so sadzbou 25 % a riadnou daňou z príjmu s uplatnením sadzby zníženej o polovicu, a podľa ktorej príjmy z kapitálového majetku, ktorý má pôvod v inom členskom štáte, povinne podliehajú riadnej dani z príjmu bez zníženia sadzby.
            
         
               2.
            
            
               Odmietnutie priznania poberateľom príjmov z kapitálového majetku, ktorý má pôvod v inom členskom štáte, daňových výhod priznaných poberateľom príjmov z kapitálového majetku rakúskeho pôvodu, nemôže byť zdôvodnené tým, že príjem obchodných spoločností so sídlom v inom členskom štáte tam podlieha nižšiemu daňovému režimu.
            
         
      (1)  Ú. v. ES C 261 z 26.10.2002